आप का मेकअप करने का खास मकसद अपने चेहरे पर ग्लो लाना होता है. त्वचा पर चमक लाने के लिए आजकल बहुत से ब्यूटी प्रोडक्ट्स का इस्तेमाल किया जा रहा है. दरअसल, यह कमाल है ‘अंडर मेकअप’ का. इसे मेकअप बेस लगाने से पहले चेहरे पर लगाते हैं. इस के 2 फायदे हैं. पहला, इसे लगाने के बाद बेस को ब्लैंड करना आसान होता है और दूसरा, इसे लगाने से चेहरा जबरदस्त ग्लो करता है. यह ज्यादातर सिलिकौन बेस्ड होता है. यह एक प्रकार का इंस्टैंट फेस बूस्टर होता है. इसे लगाने से चेहरे के दोष आसानी से छिप जाते हैं और ग्लो के कारण चेहरा साफसुथरा नजर आता है.